13. ข้อมูลอื่นที่เกี่ยวข้อง

โครงการที่อยู่ระหว่างดำเนินการในการลงทุน

13.1 โครงการ เดอะ นวไพรเวซี่

บริษัทได้พัฒนาโครงการ เดอะ นวไพรเวซี่
ให้เป็นโครงการพัฒนาอสังหาริมทรัพย์อีกหนึ่งช่องทางธุรกิจ
เพื่อมุ่งสร้างที่อยู่อาศัยพร้อมคุณภาพชีวิตที่ดีให้กับกลุ่มลูกค้าที่อยู่ภายในและภายนอกเขตส่งเสริมอุตสาหกรรมนวนคร
ปทุมธานี หรือผู้ที่อยู่บริเวณใกล้เคียง คือคนวัยเริ่มต้นการทำงาน และต้องการที่พักอาศัยใกล้ที่ทำงาน
การพัฒนาโครงการและห้องชุดพักอาศัยขนาด 30-31 ตารางเมตร ราคาเฉลี่ยตารางเมตรละ
25,000-27,000 บาท และราคาเฉลี่ย

ยูนิตละ 775,000-850,000 บาท
จึงเป็นไปเพื่อสร้างบ้านที่แวดล้อมด้วยคุณภาพชีวิตที่ดีพร้อมสิ่งอำนวยความสะดวกให้กับคนในวัยเริ่มต้นการทำงานทั่วไป
ผู้ประกอบวิชาชีพอิสระที่มีรายได้ 15,000-20,000 บาท
มีความสามารถในการใช้จ่ายเงินด้านที่อยู่อาศัยเดือนละ 3,500-5,000 บาท
โดยทำเลที่ตั้งโครงการที่อยู่ใกล้ที่ทำงานสามารถลดค่าใช้จ่ายในการเดินทางในภาวะน้ำมันที่มีความผันผวน
ซึ่งกลุ่มลูกค้านี้จะมีที่ทำงานห่างจากที่ตั้งโครงการในรัศมีไม่เกิน 5 กิโลเมตร
ซึ่งเป็นกลุ่มที่มีความต้องการที่พักอาศัยสูง บริษัทฯจึงพัฒนาโครงการ เดอะ นวไพรเวซี่
เพื่อให้เป็นที่อยู่อาศัยหลังแรกที่มีคุณภาพและเป็นจุดเริ่มต้นของครอบครัวที่อบอุ่นให้กับกลุ่มเป้าหมายที่อยู่ในวัยเริ่มต้นของการดำเนินชีวิตครอบครัว

การพัฒนาโครงการ เดอะ นวไพรเวซี่

โครงการ“เดอะ นวไพรเวซี่” เป็นโครงการลงทุนพัฒนาที่ดินในเขตส่งเสริมอุตสาหกรรม นวนคร
ปทุมธานี เพื่อการพาณิชยกรรมในรูปแบบศูนย์การค้าอันทันสมัยและอาคารพักอาศัยเพื่อเช่าและขาย
เน้นการสร้างสังคม (Socail Community) ให้มีทั้งที่พักอาศัยและศูนย์การค้าภายในพื้นที่เดียวกัน
ตั้งอยู่บนถนนไทยธานี ภายในเขตส่งเสริมอุตสาหกรรมนวนคร
อยู่ใจกลางแหล่งชุมชนที่มีประชากรอาศัยอยู่เป็นจำนวนมากที่สุด

บริษัทฯ คาดหวังให้โซนพาณิชยกรรมซึ่งประกอบด้วยศูนย์การค้า 1 อาคาร
ที่พรั่งพร้อมด้วยบริการในรูปแบบต่างๆ ศูนย์อาหาร ห้องประชุมและห้องสัมมนา
และอาคารพาณิชยกรรม 2 อาคารที่จัดรูปแบบให้เป็นช้อปปิ้งมอลล์ ภายใต้ชื่อ ศูนย์การค้า “ไพรเวซี่
มอลล์” สามารถรองรับการบริการให้แก่ชุมชนและผู้พักอาศัยในบริเวณพื้นที่ใกล้เคียง
อีกทั้งจะเป็นจุดดึงดูดให้เข้ามาพักอาศัยภายในโครงการฯ ที่พรั่งพร้อมไปด้วยความสะดวก
สบายในการซื้อสินค้าและใช้บริการต่างๆ ที่จำเป็นในชีวิตประจำวัน

โซนที่พักอาศัย ประกอบด้วยอาคารพักอาศัยสูง 8 ชั้น จำนวน 16 อาคาร ห้องพักจะมีขนาดพื้นที่ 31
ตารางเมตร ซึ่งกว้างขวางสะดวกสบาย อีกทั้งยังมีขนาดใหญ่กว่าห้องพักของโครงการอื่นๆ
โดยแต่ละยูนิตจะออกแบบให้มีการจัดแบ่งพื้นที่อย่างเป็นสัดส่วนลงตัวตอบสนองความต้องการของลูกค้า
เช่น ส่วนของห้องนอน ส่วนพักผ่อน ส่วนรับประทานอาหาร
ครัวพร้อมเฟอร์นิเจอร์คุณภาพดีบิวท์อินครบชุด ระเบียง และห้องน้ำที่แยกส่วนเปียกและส่วนแห้ง
โดยกลุ่มเป้าหมายของโครงการฯ จะเป็นพนักงานภายในเขตส่งเสริมอุตสาหกรรมนวนคร ปทุมธานี
และผู้ที่อาศัยอยู่ในบริเวณใกล้เคียง

นอกจากนี้ “เดอะ นวไพรเวซี่”
ยังมอบความสะดวกสบายให้กับผู้อยู่อาศัยของโครงการไว้เหนือกว่าคู่แข่งขัน
ด้วยสิ่งอำนวยความสะดวกต่างๆ เช่น สวนสาธารณะอันร่มรื่น
พื้นที่สำหรับจอดรถยนต์และจักรยานยนต์ที่กว้างขวางและปลอดภัย
พร้อมทั้งระบบสาธารณูปโภคตามาตรฐานสากลอย่างครบครัน
และระบบรักษาความปลอดภัยโดยเจ้าหน้าที่ ระบบคีย์การ์ดสำหรับการเข้า - ออกอาคารพักอาศัย
“เดอะ นวไพรเวซี่” ดำเนินการก่อสร้างตามมาตรฐานและข้อบังคับทางกฎหมายที่เกี่ยวข้อง เช่น
พระราชบัญญัติ ส่งเสริมและรักษาคุณภาพสิ่งแวดล้อมแห่งชาติ (EIA)
ที่กำหนดให้มีการเว้นระยะห่างตัวอาคาร มีถนนหลักในโครงการกว้าง 16 เมตร ถนนรอบอาคาร
กว้าง 12 เมตร มีระบบป้องกันอัคคีภัย ถังดับเพลง
และติดตั้งบันไดหนีไฟที่มั่นคงแข็งแรงในจุดที่ถูกต้องเหมาะสม
ดังนั้นนอกเหนือจากความสะดวกสบายที่จะพบได้ใน “เดอะ นวไพรเวซี่”
แล้วสมาชิกของโครงการจึงมั่นใจได้ในความปลอดภัยของชีวิตและทรัพย์สิน

น็รริรรiv

การบริหารงานขายและการตลาด

เป้าหมาย เพื่อเพิ่มยอดขายและการทำกำไร

กลยุทธ์การขาย

-   การใช้ตัวแทนขายอิสระ ตัวแทนขายอิสระได้แก่บุคคลที่มิใช้พนักงานของบริษัท
    แต่ทำหน้าที่ขายผลิตภัณฑ์ให้แก่บริษัท
    โดยได้รับผลประโยชน์ตอบแทนเป็นค่านายหน้าที่คำนวณจากยอดขาย ข้อดี คือ
    ค่าใช้จ่ายทางการขายจะยังไม่เกิดขึ้นจนกว่าจะมีการขายเกิดขึ้นก่อน
    และตัวแทนขายอิสระมีความชำนาญทางด้านการขายอสังหาริมทรัพย์
    เหมาะสำหรับบริษัทที่เริ่มกิจการใหม่ หรือมีการบริหารเงินทุนในกิจการที่หลากหลาย ข้อเสียคือ
    ตัวแทนขายอิสระอาจไม่ทุ่มเทความพยายามในการขายผลิตภัณฑ์ให้แก่บริษัทมากนัก
    ถ้าเป็นตัวแทนการขายให้หลายๆบริษัท

-   การใช้พนักงานขายของบริษัท
    พนักงานขายได้แก่พนักงานของบริษัทที่ได้รับมอบหมายให้ทำหน้าที่ในการขายผลิตภัณฑ์
    ผลประโยชน์ที่พนักงานขายจะได้รับอาจเป็นค่าจ้างอย่างเดียว
    ค่านายหน้าอย่างเดียวหรือทั้งสองอย่างรวมกันได้
    บริษัทมีอำนาจสูงในการควบคุมพฤติกรรมในการปฏิบัติงาน
    และยังสามารถให้การฝึกอบรมเพื่อแก้ไขจุดอ่อนหรือเสริมขีดความสามรถในการขายได้ตรงจุด

-   การเปิดตลาดสินค้าระดับ ไฮเอนด์ ซึ่งฝ่ายการตลาดได้วาง positioning
    ของโครงการไว้ในระดับกลางถึงสูง
    ด้วยรูปแบบศูนย์การค้าอันทันสมัยและอาคารพักอาศัยเพื่อเช่าและขาย เน้นการสร้างสังคม
    (Socail Community) ให้มีทั้งที่พักอาศัยและศูนย์การค้าภายในพื้นที่เดียวกัน
    โดยเน้นความสะดวกสบายครบวงจร และราคาที่สามารถจ่ายได้สบายๆ
    ตรงตามความต้องการของกลุ่มลูกค้า

-   การเพิ่มช่องทางการจัดจำหน่าย
    ซึ่งฝ่ายการตลาดของบริษัทได้มีความสัมพันธ์อันดีกับกลุ่มลูกค้าที่อยู่ภายในเขตส่งเสริมอุตสาหกรรม
    นวนคร
    มีการติดต่อกับลูกค้าสม่ำเสมอทำให้เป็นช่องทางที่จะเข้าถึงกลุ่มลูกค้าโรงงานที่ต้องการจะจัดหาสวัสดิการด้านที่พักอาศัยให้แก่พนักงานได้

-   ด้านผลิตภัณฑ์ คอนโดมิเนียมและเซอร์วิสอพาร์ตเมนต์ใหม่ๆ ที่ได้รับการออกแบบมาอย่างดี
    จะได้เปรียบอาคารเก่าที่ไม่ได้รับการปรับปรุงหรือตกแต่งใหม่

-   ด้านการบริการ จัดเตรียมหาแหล่งวงเงินกู้กว่า 90 %
    ของราคาขายพร้อมอำนวยความสะดวกในการติดต่อกับธนาคาร

แผนงานทางการตลาด

  เพื่อให้การขายเป็นไปตามเป้าหมายที่ได้ตั้งไว้
  ฝ่ายการตลาดและการขายได้วางแผนงานเพื่อสนับสนุนโดยใช้เครื่องมือต่างๆ ดังนี้

1.  สร้างการรับรู้ของประชาชนในพื้นที่ภายในเขตส่งเสริมอุตสาหกรรมนวนคร
    และประชาชนที่อาศัยอยู่โดยรอบ
    ว่าบริษัทได้จัดทำที่พักอาศัยพร้อมสิ่งอำนวยความสะดวกครบครัน
    ในสภาพแวดล้อมที่ช่วยส่งเสริมคุณภาพชีวิต
    โดยการสร้างการรับรู้ที่มีประสิทธิภาพและเหมาะสมที่สุดคือ การบอกต่อ (Buzz)
    สิ่งที่กิจการต้องดำเนินการคือ

-   การจัดเตรียมสาธารณูปโภค สร้างบรรยากาศการอยู่อาศัย

-   การเชิญชวนให้ลูกค้าเยี่ยมชมห้องตัวอย่างของโครงการฯ

-   การบอกราคาห้องพร้อมเฟอร์นิเจอร์และวัสดุที่ใช้ในการก่อสร้างที่ชัดเจน

  2. การจัดรายการส่งเสริมการขาย
  ดำเนินการจัดรายการส่งเสริมการขยายในช่วงเวลาที่ประชาชนมีกำลังซื้อสูง ใน 4
  ช่วงเทศกาลสำคัญคือ 1) ปีใหม่ 2) ตรุษจีน 3) สงกรานต์ และ 4) ต้นฤดูหนาว

รายการส่งเสริมการขายที่ใช้ประกอบด้วย

1) โปรโมชั่นราคาพิเศษ

2) รายการของแถมพิเศษ

3) การชิงโชครางวัลใหญ่เมื่อซื้อห้องพัก

  3. การโฆษณาประชาสัมพันธ์ผ่านสื่อวิทยุชุมชนและสื่อสิ่งพิมพ์ต่างๆ

  4. การจัด Road show และจัดบู๊ทประชาสัมพันธ์ตามห้างสรรพสินค้าและงานบ้านและคอนโด

  5. การโฆษณาผ่านสื่ออินเตอร์เน็ต

ความคืบหน้าในการดำเนินโครงการ เดอะ นวไพรเวซี่

อาคารศูนย์การค้าพณิชยกรรม 3 ชั้น 1 อาคาร

อาคารศูนย์พาณิชยกรรม 3 ชั้นก่อสร้างแล้วเสร็จ
คงค้างงานเก็บรายละเอียดและงานแก้ไขที่ไม่เรียบร้อยและการดำเนินการงานเปลี่ยนแปลงลด-เพิ่มจากมูลค่างานในสัญญา
สรุปเปอร์เซ็นต์ความก้าวหน้าโดยรวมของอาคารเท่ากับ 89.00 เปอร์เซ็นต์
ขณะนี้กำลังดำเนินงานเพิ่มเติมติดตั้งระบบปรับอากาศชั้น 3
และงานเพิ่มเติมโครงสร้างบันไดเวียนของชั้นลอยห้องควบคุมชั้นที่ 3

อาคารจำหน่ายสินค้าชั้นเดียว 2 อาคาร

การดำเนินงานก่อสร้างแล้วเสร็จ 100 %

คาดว่า บริษัท นวนคร จำกัด (มหาชน) จะสามารถเปิดดำเนินการศูนย์การค้าทั้ง 3
อาคารอย่างเต็มรูปแบบ ในชื่อ ศูนย์การค้า “ไพรเวซี่ มอลล์”
ศูนย์รวมร้านค้าชั้นนำและจุดนัดพบสังสรรค์แห่งใหม่ที่ตอบรับทุกความต้องการ “ความสุขที่คุณหาได้”
โดยกำหนดการเปิดอย่างเป็นทางการในไตรมาสที่ 2 ของปี 2553

อาคารพักอาศัย 8 ชั้น 10 อาคาร

อาคารพักอาศัย 8 ชั้นหลังที่ 1 อาคาร A – 03

สรุปเปอร์เซ็นต์ความก้าวหน้าโดยรวมของอาคาร เท่ากับ 72.30 เปอร์เซ็นต์
โดยมีรายละเอียดดังนี้

-   งานระบบไฟฟ้า มีเปอร์เซ็นต์ความก้าวหน้า เท่ากับ 28.23 เปอร์เซ็นต์

-   งานระบบสุขาภิบาลและดับเพลิง มีเปอร์เซ็นต์ความก้าวหน้า เท่ากับ 40.31 เปอร์เซ็นต์

-   งานแต่งผิวผนังภายนอก Pre-Cast มีเปอร์เซ็นต์ความก้าวหน้า เท่ากับ 80.00 เปอร์เซ็นต์

-   งานติดตั้งลูกกรงราวระเบียงห้องพัก มีเปอร์เซ็นต์ความก้าวหน้า เท่ากับ 90.00 เปอร์เซ็นต์

-   งานติดตั้งประตู-หน้าต่างอลูมิเนียมมีเปอร์เซ็นต์ความก้าวหน้า เท่ากับ 30.00 เปอร์เซ็นต์
    ขณะนี้กำลังดำเนินงานแต่งผิวผนัง Pre-Cast
    ส่วนภายนอกอาคารและติดตั้งประตู-หน้าต่างอลูมิเนียม

  อาคารพักอาศัย 8 ชั้นหลังที่ 2 อาคาร A – 02

สรุปเปอร์เซ็นต์ความก้าวหน้าโดยรวมของอาคาร เท่ากับ 17.33 เปอร์เซ็นต์
โดยมีรายละเอียดดังนี้

-   งานโครงสร้างคอนกรีตเสริมเหล็กพื้นชั้นที่ 3 มีเปอร์เซ็นต์ความก้าวหน้าเท่ากับ 100.00
    เปอร์เซ็นต์

-   งานโครงสร้างคอนกรีตเสาชั้นที่ 3 มีเปอร์เซ็นต์ความก้าวหน้า เท่ากับ 100.00 เปอร์เซ็นต์

-   งานติดตั้งผนัง Pre-Cast ภายในชั้น 2 และชั้น 3 มีเปอร์เซ็นต์ความก้าวหน้า เท่ากับ 90
    เปอร์เซ็นต์ขณะนี้กำลังดำเนินงานเตรียมแบบเทคอนกรีตพื้นชั้นที่ 4

  อาคารพักอาศัย 8 ชั้นหลังที่ 3 อาคาร A – 01

สรุปเปอร์เซ็นต์ความก้าวหน้าโดยรวมของอาคาร เท่ากับ 15.46 เปอร์เซ็นต์
โดยมีรายละเอียดดังนี้

-   งานโครงสร้างคอนกรีตเสริมเหล็กพื้นชั้นที่ 2 มีเปอร์เซ็นต์ความก้าวหน้าเท่ากับ 100.00
    เปอร์เซ็นต์

-   งานโครงสร้างคอนกรีตเสาชั้นที่ 2 มีเปอร์เซ็นต์ความก้าวหน้า เท่ากับ 100.00 เปอร์เซ็นต์

-   งานโครงสร้างคอนกรีตเสริมเหล็กพื้นชั้นที่ 3 มีเปอร์เซ็นต์ความก้าวหน้าเท่ากับ 100.00
    เปอร์เซ็นต์

-   งานติดตั้งผนัง Pre-cast ภายในชั้น 2 มีเปอร์เซ็นต์ความก้าวหน้า เท่ากับ 90.00
    เปอร์เซ็นต์

  ขณะนี้กำลังดำเนินงานเทคอนกรีตเสาชั้นที่ 3

  อาคารพักอาศัย 8 ชั้นหลังที่ 4 อาคาร C – 01

สรุปเปอร์เซ็นต์ความก้าวหน้าโดยรวมของอาคาร เท่ากับ 2.97 เปอร์เซ็นต์ โดยมีรายละเอียดดังนี้

-   งานตอกเสาเข็มฐานราก มีเปอร์เซ็นต์ความก้าวหน้า เท่ากับ 100.00 เปอร์เซ็นต์

  อาคารพักอาศัย 8 ชั้นหลังที่ 5 อาคาร C – 02

สรุปเปอร์เซ็นต์ความก้าวหน้าโดยรวมของอาคาร เท่ากับ 2.87 เปอร์เซ็นต์ โดยมีรายละเอียดดังนี้

-   งานตอกเสาเข็มฐานราก มีเปอร์เซ็นต์ความก้าวหน้า เท่ากับ 100.00 เปอร์เซ็นต์

  อาคารพักอาศัย 8 ชั้นหลังที่ 6 อาคาร A – 08

  สรุปเปอร์เซ็นต์ความก้าวหน้าโดยรวมของอาคาร เท่ากับ 12.10 เปอร์เซ็นต์
  โดยมีรายละเอียดดังนี้

-   งานพื้นชั้นที่หนึ่ง มีเปอร์เซ็นต์ความก้าวหน้า เท่ากับ 100.00 เปอร์เซ็นต์

-   งานเสาชั้นที่หนึ่ง มีเปอร์เซ็นต์ความก้าวหน้า เท่ากับ 100.00 เปอร์เซ็นต์

-   งานติดตั้งผนัง Pre-cast ภายในชั้น 1 มีเปอร์เซ็นต์ความก้าวหน้า เท่ากับ 90.00
    เปอร์เซ็นต์

-   งานพื้นชั้นที่ 2 มีเปอร์เซ็นต์ความก้าวหน้า เท่ากับ 100.00 เปอร์เซ็นต์

-   งานเสาชั้นที่ 2 มีเปอร์เซ็นต์ความก้าวหน้า เท่ากับ 100.00 เปอร์เซ็นต์

  ขณะนี้กำลังดำเนินงานติดตั้งผนัง Pre-Cast ภายในชั้นที่ 2

  อาคารพักอาศัย 8 ชั้นหลังที่ 7 อาคาร A – 07

  สรุปเปอร์เซ็นต์ความก้าวหน้าโดยรวมของอาคาร เท่ากับ 7.91 เปอร์เซ็นต์
  โดยมีรายละเอียดดังนี้

-   งานฐานรากคอนกรีตเสริมเหล็ก มีเปอร์เซ็นต์ความก้าวหน้า เท่ากับ 100.00 เปอร์เซ็นต์

-   งานเสาชั้นที่หนึ่ง มีเปอร์เซ็นต์ความก้าวหน้า เท่ากับ 100.00 เปอร์เซ็นต์

-   งานคานชั้นที่หนึ่ง มีเปอร์เซ็นต์ความก้าวหน้า เท่ากับ 100.00 เปอร์เซ็นต์

-   งานพื้นชั้นที่หนึ่ง มีเปอร์เซ็นต์ความก้าวหน้า เท่ากับ 70.00 เปอร์เซ็นต์

  ขณะนี้กำลังดำเนินงานพื้นชั้นที่หนึ่ง

13.2 โครงการพัฒนาพื้นที่ Premium Zone

โครงการ Premium Zone เป็นพื้นที่พัฒนาใหม่
ซึ่งอยู่บริเวณด้านเหนือของเขตส่งเสริมอุตสาหกรรมนวนคร ปทุมธานี โดยมีพื้นที่รวมประมาณ 315
ไร่ แบ่งเป็นพื้นที่หลายส่วน ดังนี้

- พื้นที่พัฒนาเพื่อรองรับโรงอุตสาหกรรม และWarehouse รวมพื้นที่ประมาณ 250 ไร่

- พื้นที่สำหรับบ่อกักเก็บน้ำ ประมาณ 15 ไร่

- พื้นที่ที่เตรียมสำหรับการก่อสร้างโรงผลิตไฟฟ้า และไอร้อน เพื่ออุตสาหกรรม ประมาณ 50 ไร่

สำหรับในส่วนพื้นที่เพื่ออุตสาหกรรมนั้น ในเฟสที่ 1 ซึ่งมีพื้นที่ประมาณ 80 ไร่
ได้ก่อสร้างเสร็จสมบูรณ์ และได้มีการขายให้กับผู้ประกอบการโรงงานอุตสาหกรรมไปหลายรายแล้ว
ส่วนที่เหลืออยู่ในระหว่างการออกแบบ และเตรียมการก่อสร้าง

13.3 โครงการพัฒนาพื้นที่เฟส 2 เขตประกอบการอุตสาหกรรมนวนคร นครราชสีมา

ปี 2553 บริษัทได้เตรียมแผนพัฒนาระบบสาธารณูปโภคในเฟส 2 บนพื้นที่เกือบ 641 ไร่
โดยพัฒนาพื้นที่ขายอีก 454 ไร่ และขุดอ่างเก็บน้ำพื้นที่ 42 ไร่
เพื่อให้เกิดความมั่นใจต่อลูกค้าหรือผู้ประกอบการที่สนใจในโครงการ
โดยคาดว่าจะดำเนินการแล้วเสร็จภายในระยะเวลา 2 ปี